Wayi kom éyali ongon étsíg ǹtól, olad ó tɔ̄á ákə̄ŋ, ó tɔ̄á anə́ éví yā éfod. Wayi dzɔ́ bɔ ai mvɔ́d, ai tɔ́bɔ́tɔbɔ eyé a tɔá nyɔ́l ekɔŋ ai nyɔ́l m̀fǒl, ai ebubud évə́lə̄ éyé, ai m̀faŋ éyé miǹsinga. 16A yi bɔ mválādá, məbúg mə́nyi, mə́sə ǹtíé, anə́ ákul wɔ́ á ńtīē, anə́ ákul wɔ́ á ndam. 17Wayi nyé mǎn bə̌m mətabí, ǹtáán miǹlɔŋ mínyi. Sardónia, topázia ai smaragáda, ńlɔŋ ósú. 18Ńlɔ̄ŋ bɛ̄ɛ, karbuńkulus, safarúa ai yáspis. 19Ńlɔ̄ŋ lála agata, híasińtus ai ametístus 20ńlɔ̄ŋ nyina, krisolítus, kornalína ai berilíus, mətabí mə́tē mâyi mǎn yaliban ai mvɔ́d. 21Mâyi yoleban mwé mə́ bɔ́n bə́ Ísraɛ̂l, ńdɔ̄ hḿ máyi bɔ̌ áwômo ai mə́bɛ̄, á tâŋ mwé mábán. Mâyi kəleban anə́ zitám, anə́ édílī á bə̄gə́ dzwé dá yā mə̄ndá mə́ bod awômo ai mə́bɛ̄. 22Ású éyali ongon, wayi kǒm bān bə́ngɔ́kɔbɔ ai ǹkɔkɔn mvɔ́d, miǹkibilán miǹkibilán.